Chang Myon
Dr Chang Myon (rev. Rom. Jang Myon, McCune-Reischauer Chang Myŏn, koreanisch 장면, hanja 張勉; uf d Wält cho as Chang Ji-tae; * 28. Augschte 1899 z Incheon, denn z Korea und im hütige Südkorea; † 4. Juni 1966 z Seoul) isch e liberale, antikommunistische südkoreanische Politiker, Autor und Pedagoog gsi. 

Vo 1949 bis 1951 isch dr Chang Myon dr koreanisch Botschafter in de USA gsi. Dr Bresidänt Syngman Rhee het en 1950 zum Brömieeminister ernennt, 1952 isch er zruggdräte. Wäärend der Zwäite Republik isch er vo 1960 bis 1961 wider Brömieeminister gsi, bis dr General Park Chung-hee im ene Staatssträich dr Zwäite Republik en Ändi gmacht het. Vo 1956 bis 1960 isch dr Chang Myon Vizebresidänt vo Südkorea gsi.

Dr Chang Myon isch Katholik gsi und het e baar religiöösi Büecher gschriibe. Si Soon, dr John Chang-yik, isch dr römisch-katholisch Bischof vo Chuncheon.

Weblink 

 Unsuk Chang Myon Memorial Society

Politiker (Südkorea)
Regierigschef
Autor
Literatur (20. Joorhundert)
Südkoreaner
Maa